钦定古今图书集成/理学汇编/学行典/第224卷 > 王一清
## 钦定古今图书集成/理学汇编/学行典/第224卷 > 王一清

按《延安府志》：“王一清，延川人。早丧母，依依柩前，哭泣
如成人。事继母赵孝，赵亦怜之如己出，苦志读书，补
博士弟子员，益励行刑于其妻刘，亦极孝。姑赵病，倾
奁购良药以医，昼夜侍膝下，不解衣者旬日。郡士大
夫佥曰一清孝。督学姜校士谕诸生卷面书某生德
行独优，阖庠咸称一清孝行无少异。督学嘉叹不置”
口，进一清于庭曰：“孝哉勉诸生！”人人其以一清为师。
试他郡，亦数称其孝，为多士勉。